**יעקב גולדשמיט (רינגל)**

רינגל נולד בשלושים במרץ 1920 בעיירה מייניגוב בגרמניה. בשנת 1939 עלה ארצה והצטרף לגרעין אל-גביש, שם הכיר את רעייתו לעתיד שו (שולמית)ונולדו להם שני בנים, רפי ז"ל ויהושע יבדל לחיים ארוכים. רינגל נהרג בהתפוצצות מחסן חומרי נפץ בחורשות כפר מנחם. יהי זכרו ברוך.

**עמרם בן חורין**

עמרם נולד בארבעה בספטמבר 1939 בכפר מנחם, בן בכור להוריו תקווה ויהודה ז"ל. בשנת 1964 נישא לשולמית ונולד להם בן, צור. עמרם נהרג במלחמת ששת הימים בהסתערות על העיר עזה. יהי זכרו ברוך.

**יוחנן בן חורין**

יוחנן נולד בעשרה באפריל 1945 בכפר מנחם להוריו תקווה ויהודה ז"ל. את שרותו הצבאי עשה במסגרת הנח"ל. במאי 1967 גויס לחזית הדרום. יוחנן נהרג במהלך הסתערות כוח צנחנים על מתחם מצרי. יהי זכרו ברוך.

**דני גלבוע**

דני נולד בשלושה-עשר במרץ 1942 בכפר מנחם, בן בכור להוריו דבורה וחיים ז"ל. בקיץ 1967 נשא לאשה את שרה ונולדו להם שתי בנות, יערה ונירית. בנובמבר 1970 נפל, בדרכו לשירות מילואים. יהי זכרו ברוך.

**גבריאל ברעם**

גברי נולד בעשרים ושישה בדצמבר 1954 בכפר מנחם, בנם הצעיר של רוזקה ומיירים ז"ל. כאשר פרצה מלחמת יום הכיפורים גויס לחזית המצרית וכשלא התקבל ממנו כל סימן חיים הוא הוכרז נעדר. כחצי שנה לאחר סיום המלחמה נמצא הטנק בו נהרגו גברי וכל צוות הטנק.יהי זכרו ברוך.

**עמוס ברגר**

עמוס נולד בארבעה-עשר בינואר 1953 בכפר סבא להוריו אליהו וצילה ז"ל. בטרם מלאה לו שנה הצטרפה המשפחה לכפר מנחם. לאחר שנת שירות בשומר הצעיר התגייס לשריון. עמוס נהרג במלחמת יום הכיפורים בקרבות רמת הגולן. יהי זכרו ברוך.

**ראובן כהן**

ראובן נולד בשנים במרץ 1946 בקבוצת אבוקה, בן בכור לז'וז'ה ז"ל ואביגדור יבדל לחיים ארוכים. עם התפרקות הקבוצה עברה המשפחה לכפר מנחם. בשנת 1971 נשא לאישה את אתי. ראובן נפל במלחמת יום הכיפורים בקרבות רמת הגולן. יהי זכרו ברוך.

**גיא שלו**

גיא נולד בכפר מנחם בשנים-עשר באפריל 1960. בנם הבכור של טוביה ז"ל ושרקה תיבדל לחיים ארוכים. לאחר סיום לימודיו התגייס לסיירת גולני. גיא נהרג בפשיטת צה"ל על מעוזי מחבלים בדרום לבנון. יהי זכרו ברוך.

**גדי פטיש**

גדי נולד בכפר מנחם בעשרים וחמישה ביוני 1944 להוריו יוכבד ואברשקה ז"ל. בשנת נישא לאינה ונולדו להם שתי בנות, הדר ויפעת. בשל הצלילות הרבות בקישון במהלך שירותו הצבאי, חלה בסרטן. לאחר מאבק עיקש במחלה נפטר גדי בגיל 45. יהי זכרו ברוך.

**יואל בן אשר**

יואל נולד בעשרים ושישה במאי(23.5 לבדוק!) 1951 להוריו ארלט ורפאל זכרם לברכה בקיבוץ דן, משם הגיע המשפחה לכפר מנחם. בקיץ 1973 נשא לאישה את סמדר ונולדו להם שלושה ילדים, נועם, אלה וענבל. בשל הצלילות הרבות בקישון, במהלך שירותו בצבא, חלה בסרטן ותוך שנה מגילוי המחלה מצא את מותו. יהי זכרו ברוך.